Алена Палейка: Рэфлексіўныя нататкі да чацвертага модуля “Зваротная сувязь” (2013-14 навучальны год)
  
Мэта: ведаць і аргументаваць, чаму і як зваротная сувязь з’яўляецца: 
  
· сэрцам методыкі
  
· ядром стратэгіі
  
· ключавым элементам сістэмы 
  
карацей, АКТЫЎНАЯ АЦЭНКА=ЗВАРОТНАЯ СУВЯЗЬ!
НАШТОБУЗУ:
1. Змагу назваць прозвішчы вядомых навукоўцаў і адукатараў, прасоўваючых зваротную сувязь у школу (не менш за тры прозвішчы і назвы навуковых прац). 
2. Змагу працытаваць не менш за тры адметныя выказванні калег пра ЗС па дыстанцыйнаму курсу (не па таму прадмету, які я выкладаю). 
3. Здолею патлумачыць адрозненні зваротнай сувязі ад інфармацыі настаўніка да вучняў.
4. Здолею выбраць для ўласнага карыстання сродкі скарачэння часа- і працаёмкасці напісання каментароў і аргументаваць свой выбар.
5. Змагу напісаць каментар па ўсіх правілах ЗС, абавязкова адказаўшы свайму ментару на каментар да справаздачы.
6. Паспяхова выканаю заданні з зорачкай (*) і атрымаю бонус.
Ключавое пытанне: Можна вучыць-вучыцца па-старому пасля атрымання сапраўднай зваротнай сувязі?
Ці трэба ведаць навуковыя тэорыі педагогу-практыку?
 Актыўная ацэнка з’яўляецца адной з формаў зваротнай сувязі, ці зваротная сувязь адзін з элементаў актыўнай ацэнкі?
У гэтым модулі на нашым форуме разгарнулася сапраўдная дыскусія, падчас якой выявіліся дзве крайнасці разумення актыўнай ацэнкі: ад бачання ў АА панацэі, якая вылечыць усе нашы школьныя хваробы, да ўспрымання АА як нейкай педагагічнай моды. Кажуць, што існуе мода на методыкі. Маўляў, пэўны час былі папулярныя адны методыкі, а цяпер вось прыйшла мода на актыўную ацэнку. Але актыўная ацэнка –гэта не новаўводзіны дзеля новаўводзін. Новая стратэгія навучання прыходзіць у беларускія школы “знізу” – з грамадскіх аб’яднанняў, ад настаўнікаў-наватараў, апантаных навукоўцаў-даследчыкаў і спецыялістаў сістэмы павышэння кваліфікацыі педагогаў. Вядома, што актуалізацыя пэўных педагагічных ідэй і рэалізацыя адпаведных адукацыйных мадэляў і стратэгій навучання з’яўляюцца адказамі на выклікі развіцця грамадства ў вызначаны час. Шукаючы выхад з крызісу (вучні кажуць пра бессэнсоўнасць навучання ў школе, квітнее спісванне і пагоня за высокімі баламі, падае аўтарытэт настаўніцкай прафесіі), многія педагогі самастойна прыйшлі да выкарыстання асобных метадаў і прыёмаў АА ў сваёй практыцы. Як адзначае польскі метадолаг Данута Стэрна: “У АА няма нічога новага для настаўнікаў, таму што яна адпавядае і ўзгадняецца з нашай інтуіцыяй навучання”.Таксама бачым, што сістэмнае выкарыстанне АА патрабуе ад яе прыхільнікаў вялікіх асабістых і прафесійных намаганняў і выдаткаў. Гэта добра ілюструе наш дыстанцыйны курс! Што казаць, моднікі “адваліліся” дзесьці на трэцім модулі!
Што датычыцца ўспрымання АА як нейкай панацэі, якая адразу вырашыць усе праблемы сучаснай школы... Каманда навукоўцаў з Універсітэта Окленда ў Новай Зеландыі пад кіраўніцтвам Джона Хэці фундаментальна вывучала на працягу 15 гадоў вынікі розных даследванняў пра тое, што ўплывае на паспяховасць вучняў. Хэці вылучыў 138 найбольш распаўсюджаных фактараў, якія ўплываюць на дасягненні навучэнцаў. Большасць праграм і метадаў, якія давалі найлепшыя вынікі, былі заснаваны на выкарыстанні зваротнай сувязі. Пры параўнанні методык найлепшы вынік давала (Formative Assessment ) (актыўная, фармуючая ацэнка). Брытанскія вучоныя Пол Блэк і Дылан Ўільям у сваёй вядомай кнізе “Унутры чорнай скрыні: павышэнне стандартаў праз ацэнку ў класе” таксама канстатуюць, што выкладанне і навучанне павінны быць інтэрактыўнымі. Інтэрактыўнасць мусіць быць пабудаваная на дыялогу, зваротнай сувязі паміж навучэнцамі і настаўнікамі. Наш дыстанцыйны курс прысвечаны АА, таму мы працуем, у першую чаргу, над пытаннямі прасоўвання зваротнай сувязі ў нашу школу. Як адзначыў у сваім артыкуле ў “Настаўніцкай газете”, прысвечаным беларускаму досведу АА, Мікалай Запрудскі: ”Ёсць прычыны, каб прадоўжыць тэму: па-першае, традыцыйная практыка кантролю і ацэнкі не задавольняе многіх педагогаў; па-другое, настаўнікі і метадысты праяўляюць вялікую цікавасць да праблемы аптымальнай арганізацыі кантрольна-ацэначнай дзейнасці на ўроку; у адукацыйным працэсе многія педагагічныя праблемы могуць паспяхова вырашацца пры прымяненні актыўнай ацэнкі”.
Зваротная сувязь нічым не адрозніваецца ад інфармацыі, якую настаўнік прадстаўляе вучню?
«Дима! К сожалению, ты не справился с решением задачи». (Опять двойка!)
Адной з галоўных памылак з’яўляецца меркаванне, што зваротная сувязь – гэта любая інфармацыя, якую настаўнік прадстаўляе вучню. Даследванні паказваюць, што дастаткова распаўсюджанай практыкай у школе з’яўляецца настаўніцкае інфармаванне аб сацыяльных аспектах і паводзінах і недастатковае аб навучальных дасягненнях і цяжкасцях. Існуючы падыход заклікае да асобасна-арыентаванай практыкі, але на справе такім не з’яўляецца. Аб гэтым добра напісала наша студэнтка Алена Несцярук (матэматыка): “… обратная связь держалась только на устных высказываниях после решения задач у доски, регулярных общих, не относящихся конкретно к каждому ученику, «промываниях мозгов» о том, что надо стараться учиться, больше работать, что-то решать и т.д.”
Традыцыйна лічыцца, што адзнака дае ўсю неабходную інфармацыю вучню. П.Блэк і Д.Ўільям сцвярджаюць, што калі вучням толькі выстаўляюць адзнакі, яны не маюць карысці ад зваротнай сувязі. Найгоршым сцэнарыям яны лічаць “кола паўторнага правалу”, калі некаторыя вучні, якія атрымалі нізкія адзнакі ў гэты раз, таксама мелі нізкія адзнакі ў мінулы раз і прыходзяць да чакання нізкіх адзнак у наступны раз. Паляпшэнне адукацыйнага працэса, на думку Дж. Хэці, звязана з тым, што па навучальнай мэце “зваротная сувязь павінна даваць інфармацыю, непасрэдна звязаную з заданнем або працэсам навучання, указаць, як запоўніць прабел паміж тым, што вучань разумее і што трэба зразумець, у якім накірунку працаваць, і як можна зрабіць гэта некалькімі рознымі спосабамі”.У гэтым выпадку зваротная сувязь “набывае новыя формы навучання, а не інфармавання”. 
Як даць добрую зваротную сувязь? Дзе паставіць коску: Хваліць нельга крытыкаваць.
Новаўводзіны дадалі настаўніку працы!
Спачатку трэба пахваліць, а потым у карэктнай форме (каб не пакрыўдзіць і не адбіць ахвоту вучыццца) паказаць на памылкі.
Напісанне каментара з’яўляецца вялікім мастацтвам. Як адзначае Данута Стэрна: “Добры каментар заўсёды павінен уключаць чатыры элементы: падкрэсліванне і пахвала станоўчых бакоў вучнёўскай працы, адзначэнне таго, што павінна быць выпраўлена, над чым трэба папрацаваць дадаткова; падказкі, як гэта можна зрабіць і парады, у якім напрамку вучань павінен працаваць далей”. Лічыцца, што правільная зваротная сувязь акцэнтуе ўвагу “на крыху вышэйшым узроўні, чым той, на якім працуе вучань, з адным выключэннем. Водгук пра асобу вучня ці асабісты ўзровень (як правіла, пахвала) рэдка бываюць эфектыўнымі”. Даследаванні паказваюць, каб быць эфектыўнай, зваротная сувязь павінна быць дакладнай, мэтанакіраванай, змястоўнай і сумяшчальнай з папярэднімі ведамі вучня, а таксама мець лагічныя злучэнні.
Самае галоўнае, ЗС павінна актыўна заахвочваць вучня да працы. Вось як аб гэтым лістуе ментар гісторыкаў Наталля Ільініч настаўніцы геаграфіі Галіне Раманоўскай: “Спадабалася Ваша зваротная сувязь да вучняў. Вы звяртаецеся да іх па імені, знаходзіце, за што пахваліць іх працу, падказваеце, дзе ў падручніку знайсці прапушчанае і даяце рэкамендацыю, як у будучым трэба запаўняць контурную карту. Усё зроблена вельмі далікатна, паважліва, аптымістычна. Нядзіва, што гэта “парачка” кінулася дарабліваць-давучваць-перарабліваць працу, што нават перавыканала крытэрыі. Цудоўна!” Цяпер паглядзім, як рэзюмуе тэставую працу вучня Леанід Шафарэвіч (хімія): “Молодец, Олег! Уравнение и пропорция составлены правильно. Перевод химического количества в массу вещества тоже верный. Запомни, что относительная атомная масса хлора для расчетов - 35,5 а.е.м. Поэтому: M(KClO3)=122,5 г/моль и правильный ответ задачи – 245 г (Δ). Рекомендую выполнить № 327, №447, посчитать сумму всех коэффициентов. Реши задачу № 353. Реакция CaCO3 + 2HCl = CaCl2 + CO2 + H2O является реакцией обмена”. Гэтыя прыклады добра ілюструюць бездакорнасць працы чатырох правілаў ЗС незалежна ад прадмета.
А што рабіць, калі няма за што пахваліць? Адказвае Ілона Вайшнаровіч (нямецкая мова): “Я стараюся ў кожнай рабоце знайсці нешта станоўчае. Бывае, што без пачуцця гумару не абыйсціся. Калі пахваліць няма за што, я пішу: заданне было складаным і я вельмі рада, што ты не здаўся, а паспрабаваў яго выканаць. Я не пішу каментары чырвоным стрыжнем, а выкарыстоўваю зялёны. Стараюся пісаць так, каб вучням было зразумела.” Алена Казлова (ментар філолагаў) таксама настроена аптымістычна:“Ведаеце, зваротная сувязь асабіста мяне навучыла бачыць у вучнёўскіх работах больш станоўчага. І нават калі яго было мала, усё роўна яго знаходзіш)))) Падаецца мне, што ЗС можа нават мяняць светапогляд настаўніка!”
Як адначасова знізіць часа- і працаёмістасць напісання каментароў і не пагоршыць іх якасць? 
Ніхто ў Сусвеце не ў стане сапраўды ўдумліва выкарыстаць гэты элемент (пісьмовую зваротную сувязь) маючы, скажам, 33 гадзіны нагрузкі. Ды яшчэ класнае кіраўніцтва. Ды яшчэ сям'ю…. Думаецца, гэтую педагагічную задачу не змог бы вырашыць і сам Ян Амос Каменскі 
І тым не менш, пакуль я сама не расчаравалася ў тым, што раблю. А працаёмка? Гэта нашмат прыемней за тое, што вымушана пісаць па запытах з "вышэй"...
Паспрабуем вылучыць добрыя парады, якія сгрупуем наступным чынам:
1. ДАКЛАДНАСЦЬ: МЭТАВЫЗНАЧЭННЕ і НАШТОБУЗУ
Як адзначае Галіна Раманоўская (геаграфія): “Работы стало больше, однако больше стало и внимания к мелочам у учащихся. Делаю пометки на полях планов урока, отмечая то, что, по мнению учащихся нужно исправить. Некоторые формы работы заменить или отменить. Более критично, таким образом, стала относиться к планированию урока. Внимательнее продумываю НаШтоБуЗу для письменных работ, чтобы они были сформулированы так, чтобы обойтись потом краткими комментариями.” Леанід Шафарэвіч (хімія): “Опыт позволяет учителю прогнозировать ошибки учащихся, поэтому возможные рекомендации можно продумать заранее при составлении критериев НаШтоБуЗУ. Это позволит сократить время, а сделать просто запись в тетради много времени не занимает”. Галіна Сухава (ментар філолагаў) задае іншы ракурс “Хутчэй за ўсё, мы з Вамі па-рознаму разумеем прызначэнне НаШтоБуЗУ. Для мяне – гэта папярэджанне магчымых памылак, своеасаблівы алгарытм-парада, як не дапусціць памылку. У Вас – праграма выніковага задання ўрока. НаШтоБуЗУ = на што звяртаю ўвагу, каб не дапускаць памылак па тэме”.
2. ДЫФЕРЭНЦЫЯЦЫЯ
КАМУ? Рэкамендуе ментар гісторыкаў Наталля Іллініч “я б, напрыклад, не давала ЗС выдатным працам (адразу б паставіла адзнаку, моцныя вучні і так матываваныя да вучобы, высокая адзнака іх стымулюе і без ЗС), а вось грунтоўныя рэкамендацыі і час дала б сярэднім і слабым. Менавіта ім трэба падказка настаўніка і час, каб палепшыць свой вынік.” Аб выбарачным напісанні каментароў дзеліцца сваім досведам Мікалай Атрахімовіч (беларуская мова): “Але з часам каментарыі становяцца ўсё меншымі. І не трэба баяцца гэтага пазначанага вучня. У мяне ў класе не вельмі шмат вучняў (12 і 16), і я пішу каментарыі графічныя. Гэта змяншае час на напісанне. І самае галоўнае -- пазначаныя вучні з часам пачынаюць атрымліваць усё меншыя каментарыі да прац. А гэта паказчык таго, што і яны пачынаюць працаваць.”
КАЛІ? Алена Сівакова (пачатковыя класы): “Я пока не пользуюсь ЗС каждодневно. И пишу не всем ученикам. Постараюсь расширить применение наших посланий, потому что вижу – им интересно. Для них это элемент игры. Это ж надо: переписываться можно с учителем. Они даже стикеры поначалу не убирали из тетрадей.”
ЧАМУ? Галіна Сухава (ментар філолагаў) рэкамендуе: “Вучням псіхалагічна лягчэй бачыць, што палову алгарытма яны засвоілі на ўроку добра. Пазбягайце заданняў “паўтары правіла”, аддавайце перавагу канкрэтным рэкамендацыям – “звярні ўвагу на пункт 1 правіла. Нават калі Вы бачыце, што слабы вучань нічога не ўзяў з урока, звузьце яму задачу да пасільнай: няхай добра ведае правапіс мяккага знака перад –ск. Гэта ўсё ж такі лепш, чым разгубленасць перад немагчымасцю запомніць усё.” 
ЯК: ВУСНА ЦІ ПІСЬМОВА? На думку Наталлі Лук’яненкі (гісторыя):“выкарыстанне пісьмовай зваротнай сувязі толькі пры падрыхтоўцы да праверачнай работы, пры праверцы пісьмовых заданняў (гістарычных сачыненняў-разважанняў, параўнальных табліц) і абмежаванне колькасці каментароў у адпаведнасці з характарам і аб’ёмам работы”. Алена Радзевіч (ментар пачаткоўцаў): “Наконт пісьмовых каментароў думаю так: іх можна даваць 3-4 вучням (па выбару настаўніка, ці па жаданнях саміх вучняў), але наступным разам каментар атрымаюць ужо іншыя 3-4 вучні, потым яшчэ 3-4 вучні… у выніку кожны вучань павінен атрымаць каментар настаўніка на сваю працу. Узнікае пытанне: як пісаць каментар вучню, работа якога выканана выдатна? Такія работы таксама патрабуюць каментароў настаўніка. У каментары можа быць праблемнае пытанне, што паказвае больш шырокі кантэкст тэмы, ці рэкамендацыя правесці даследаванне нейкага аспекту тэмы.”
Андрэй Кузьмін (гісторыя) раіць: “не забывацца пра зваротную сувязь падчас вуснага адказу вучня. Зрэшты, “такога роду сувязь цалкам заснаваная на імправізацыі і якая-небудзь сістэма ўмоўных пазначэнняў тут непрымальная. Усё заснавана на навадных пытаннях, якія неабходна задаваць не пасля, а абавязкова падчас адказу, на падбадзёрванні вучня (нават элементарнае "Та-а-а-к…", "Дакладна…", "Правільна…" аказвае выдатнае псіхалагічнае ўздзеянне на таго, хто адказвае і дае яму арыенцір правільнасці адказу), на міміцы і жэстах…”
4. ІНФАРМАТЫЗАЦЫЯ
Ментар філолагаў Юрась Каласоўскі раіць: “Таксама лічу, што ў наш час настаўніку можна і трэба выкарыстоўваць камп’ютар для стварэння ЗС, каб электронную версію разгорнутага каментара вучні маглі пабачыць, напрыклад, у сацыяльных сетках і там, кіруючыся ўмоўнымі знакамі ў сшытках, маглі самі выбраць неабходныя элементы зваротнай сувязі для выпраўлення ўласнай работы і рэкамендацыі для далейшага навучання”.
Алена Несцярук (матэматыка): “Комментарии в некоторых работах были похожи – одни и те же ошибки. Прихожу к мысли писать комментарии на компьютере, распечатывать и вклеивать в работы учеников”.
5. КАНВЕНЦЫЯНАЛЬНАСЦЬ. Многія з ментараў і студэнтаў звяртаюць увагу на неабходнасць пагаднення, канвенцыі. Заключыце дамову з вучнем (вучнямі) і абавязкова выконвайце яе ўмовы. Галіна Сухава раіць: “Дамоўцеся са слабымі вучнямі аб наступным: вывучы пункт 2, 3. І па гэтых пунктах атрымаеш праверачную работу. Пры ўмове правільнага выканання атрымаеш “6” балаў. Ад Вас гэта запатрабуе дадатковага часу на падрыхтоўку. Але выйграеце ў іншым. І тады дыялогі з вучнямі будуць куды больш прыемнымі.” Галіна Раманоўская (геаграфія) прапануе: ” один из способов, чтобы все же меньше писать, - это парная работа учащихся, где записи делаются обоими, но тетрадь сдается на проверку одна. Здесь мы установили правило, что в следующий раз, во время письменного отчета о проделанной работе, его сдает другой участник пары”.
І напрыканцы, добра рэзюмуе Галіна Сухава: “АА – не індывідуальны патранаж настаўнікам кожнага вучня, а эканамічнае індывідуальнае ўказанне на тое, як выправіць памылкі, палепшыць сваю паспяховасць. Якасць ЗС правяраецца самастойнасцю вучняў. Калі дзеці пасля ўрокаў задаюць пытанні “Што гэта?”, то трэба нешта мяняць, спрашчаць, канкрэтызаваць” і… вяртаемся да МЭТАВЫЗНАЧЭННЯ і НАШТОБУЗУ…
Самая магутная зваротная сувязь ідзе ад настаўніка да вучня ці ад вучня да настаўніка?
Если много желтого или красного, значит, тот способ сообщения информации, который я использовала, был неэффективен…
«Косяки» принял к сведению, замечания исправил…
Дж. Хэці лічыць, што “калі настаўнік шукае або, прынамсі, адкрыты для зваротнай інфармацыі ад вучняў пра тое, што яны ведаюць, што яны разумеюць, дзе яны робяць памылкі, аб чым яны маюць няправільнае ўяўленне, калі яны не вучыліся, – то выкладанне і навучанне могуць быць сінхранізаваны і даць магутны эфект. 
Як адсочваць, ці разумеюць вучні тлумачэнне настаўніка і атрымліваць імгненную, онлайнавую зваротную сувязь на ўроку? Усё геніяльнае – проста. Так-так, я пра нашы святлафоры. Працэс, як кажуць пайшоў! Галіна Раманоўская паведамляе: “На уроках мы используем сигнальные карточки зеленого, желтого и красного цвета. По ходу объяснения, выполнения работы, на отдельных этапах практической, я задаю вопрос «Все понятно?», «Есть проблемы?», «Стоит ли повторить или рассказать по-другому?». Вижу желтый или красный цвет, возвращаюсь к вопросу. Могу попросить «зеленых» объяснить «красным» или «желтым». Когда зеленеет класс, движемся дальше. Если много желтого или красного, значит, тот способ сообщения информации, который я использовала, был неэффективен”.
Сучасныя тэхналогіі дазваляюць аўтаматызаваць працэс зваротнай з дапамогай клікераў (міні-пульт, якім вучань сігналізуе настаўніку), інтэрактыўнай дошкі, камп’ютара і мабільных прыстасаванняў (планшэтаў, смартфонаў ды інш.)
Яшчэ настаўнік можа справакаваць вучня (праблемнае пытанне, каментар да (ня)правільнага адказу і інш.) Прыклад вышэйшага педагагічнага пілатажу са справаздачы Леаніда Шафарэвіча: 
Первый вопрос, который задал ученик, касался не ОС, а его ответа в работе.- Разве при горении угля не выпадает осадок, а пепел? - Ты не смотрел в энциклопедиях или интернете что такое пепел? - Ещё нет. - Думаю, что тебе это по плечу. Когда узнаешь, чем является пепел, постарайся установить какая связь между нашим пеплом, параграфом 2 учебника и задачей № 478 в сборнике задач. За это можно получить 10 баллов.
 
 Добрыя водгукі на курсе і пра такую форму зваротнай сувязі ад вучняў як запаўненне анкеты. Ментар хімікаў Алена Цынкевіч распавядае: “У канцы навучальнага года я на апошнім уроку звычайна сваім вучням прапаноўваю на лістку напісаць, што больш за ўсё ім спадабалася ў гэтым навучальным годзе на маіх уроках, а што не вельмі спадабалася, або не спадабалася зусім. Тлумачу, што гэта неабходна для арганізацыі маёй дзейнасці ў наступным навучальным годзе, каб прыслухацца да іх прапаноў і не праводзіць тыя віды работ, не прымяняць тыя прыёмы, якія вучням не падабаюцца, часцей, магчыма, выкарыстоўваць тое, што выклікае інтарэс. Такія пытанні можна задаваць на любым уроку, асабліва тады, калі выкарыстоўваеш новыя прыёмы.” Леанід Шафарэвіч (хімія) прапанаваў вельмі цікавую анкету, якую можна выкарыстаць незалежна ад прадмета (глядзець справаздачу па 4 модулі).
 
Ці патрэбна бацькам зваротная сувязь?
 
На жаль, нашым бацькам патрэбны толькі адзнакі (а лепш за ўсё толькі самыя высокія). Чым старэйшы клас, тым большыя “апетыты”…
 
Ганна Паўленка (замежная мова): “Работа же с родителями требует большего периода времени: общение с ними происходит не часто и не регулярно. Их выжидательная или порой равнодушная позиция вполне объяснима. Совершенно согласна с Вами: удачные, результативные примеры для родителей гораздо важнее, чем "теория". Будем их накапливать.”
 
Міхась Кудзейка каментуе справаздачу Алы Кезь (пачатковыя класы): “Многія настаўнікі фіксуюць у справаздачах пад’ём актыўнасці бацькоў у дапамозе сваім дзецям і ўсе гэта, як яны прыводзяць выказванні, звязана са з’яўленнем наштобузу і зваротнай сувязі, якая дапамагае бацькам асэнсавана правільна арганізаваць карэкцыйную ці падрыхтоўчую работу: “- Я стала с волнением открывать тетради своего ребёнка, как будто вижу результат и своего труда.”
 
Алена Цынкевіч каментуе Леаніда Шафарэвіча (хімія): “Прыемна было даведацца, што Вам удалося падключыць " завочную бацькоўскую школу" да працэсу навучання”. Леанід Шафарэвіч: “В некоторых работах добавил рекомендации родителям: «Помогите ребенку заучить знаки элементов, он их путает. Уделите в день 1-2 минуты в течение недели. Проверяйте и тренируйте ребенка по схеме «название – знак, знак – название».
 
Алена Несцярук (матэматыка): “По этому вопросу родители высказались однозначно – обратная связь быть должна. Вот некоторые высказывания: «обратная связь – более расширенная оценка знаний ребенка, которая позволяет обратить внимание на указанные замечания, рекомендации, чего не дает просто отметка», «анализ работы ученика наиболее важный аспект в обучении», «важна обратная связь с учителем – будем видеть, что корректировать, обратная связь позволяет ученику проанализировать свою работу, а не просто получить балл».
 
Дыстанцыйнае вывучэнне АА уплывае на выніковасць навучання, ці як даведацца, што студэнт прачытаў твой каментар да справаздачы?
 
Справа ў тым, што калі людзі працуюць завочна, то ўзнікае праблема, як запісаць тое, што зрабіў. Я думаю, у нас з Вамі менавіта такая сітуацыя. Бо пасля Вашага ўдакладнення я разумею, што мы гаворым пра адно і тое ж… Дзякуй за ўзаемаўзбагачальнае супрацоўніцтва!
 
 
На кожным модулі ў нас ёсць пэўная колькасць ментарскіх каментароў да справаздач без адказаў студэнтаў. Ці залежыць гэта ад прадмета або асобы ментара? Тут нейкіх заканамернасцей выявіць не атрымалася. Здаецца, лепш за ўсё пра гэта вельмі шчыра напісала Наталля Лук’яненка: “Вялікі дзякуй, за цярплівае стаўленне да маіх справаздач. На жаль, я з тых людзей, якія вяльмі любяць атрымліваць пісьмы, але не заўсёды своечасова адказваюць на іх. Так, праблема "зваротнай сувязі" ў мяне існуе. Удзел у дыстанцыйным навучанні для мяне - цікавы эксперымент, але калі ён распачынаўся нават падумаць не магла, што настолькі не будзе хапаць часу для своечасовага выканання заданняў. Мне намнога лягчэй рабіць чым пісаць пра гэта. З захапленнем, час ад часу, чытаю разгорнутыя каментары калег і разумею, што так апісваць уласны вопыт - гэта своеасаблівы талент...” 
 
Форум на дыстанцыйным курсе добра працуе як форма зваротнай сувязі?
 
Шпіён: насчет "шпиЁнства" - это Вы правы... А как к вам еще проникнешь? Я вот тут посчитал количество "справаздач" по 4-му модулю, выложенных на сегодняшний день... 53 штуки. Ваши ряды, по-моему, редеют... И среди них всего 5 мужчин!!! Так что, вам еще один, пусть и шпиЁн, проникший на ваш форум для критики, будет лишний? Мне кажется, что истина рождается в споре. Я и проник сюда для того, чтобы слегка взмутить ваше благостное "болото" с застоявшейся водичкой... А то уж тиной начинает попахивать... )))
 
Консультант: При внимательном прочтении многих отчетов, отзывов на них, материалов на общем формуле Вы увидите и конструктивную критику, и предложения, и дискуссии, и совместную разработку тех или иных аспектов активной оценки. У нас не все идеально в дистанционном курсе. Хотелось бы больше дискуссионности, видеть ответы студентов на отзывы менторов и т.п. Учимся. И вообще, участники курса просто молодцы: в свободное время, добровольно нагрузили себя дополнительной работой! Видимо, видят в этом прок. 
 
Заданні*: 
 
1. Прапануйце назву (мянушку) тых студэнтаў, хто здолеў прайсці да 4 модуля “Зваротная сувязь” у дыстанцыйным курсе і яшчэ ні разу не адказаў на каментар ментара да сваёй справаздачы.
 
2. Знайдзіце памылкі ў тэксце, якія зрабіў аўтар рэфлексіўных нататкаў (арфаграфічныя, стылістычныя і іншыя) і напішыце каментар да яго работы (з улікам 4 правілаў ЗС).
 
3. Прачытайце на агульным форуме “А давайте поспорим!!!” і складзіце памятку “Як не стаць ахвярай тролінга?”
 
4.  Сфармулуюйце тры аргументы на беларускай мове, каб не запісацца на курсы па медыяадукацыі.
 
БОНУС для тых, хто прачытаў да канца.
Зваротная сувязь як падмурак актыўнай ацэнкі паводле 10 правілаў актыўнай ацэнкі паводле Дануты Стэрны: 
	Правілы актыўнай ацэнкі
	Як гэта працуе?

	1. Цесна звязаная з эфектыўным планаваннем.
	Добрае ці эфектыўнае планаванне працэсу навучання і асабістага развіцця немагчымае без змястоўнай інфармацыі аб прагрэсе навучэнцаў і ацэнкі ўзроўню дасягнення мэт, якую прадстаўляе зваротная сувязь.

	2. Засяроджаная на тым, як навучэнцы вучацца.
	Зваротная сувязь засяроджвае ўвагу на самім працэсе навучання (што атрымліваецца, што можна зрабіць інакш, якім чынам можна выправіць памылкі і г.д.)

	3. Адыгрывае важную ролю на працягу ўсяго навучальнага працэсу ад планавання да ацэнкі эфектыўнасці.
	У працэсе штодзённай працы на ўроках зваротная сувязь скіроўвае настаўнікаў і навучэнцаў да рэфлексіі, дыялогу і прыняцця далейшых рашэнняў.

	4. З’яўляецца адным з ключавых дыдактычных навыкаў.
	Уменне настаўніка карыстацца зваротнай сувяззю і перадаваць вучням тую частку сваёй ацэнкі, якая мае значэнне для іх далейшага развіцця. Настаўнік дапамагае і вучыць ацэньваць саміх сябе. У рамках падрыхтоўкі да прафесіі і ўдасканалення трэба дапамагаць настаўнікам самім развіваць гэтыя навыкі.

	5. Мае эмацыйнае ўздзеянне.
	Настаўнік усведамляе, якое ўздзеянне аказваюць яго каментарыі, ацэнкі і меркаванні на навучэнца, яго веру ва ўласныя сілы і на яго зацікаўленасць вучобай. Водгукі на вучнёўскую працу мусяць быць максімальна канструктыўнымі і тычыцца толькі выніку працы, а не самога чалавека.

	6. Уплывае на матывацыю навучэнца.
	Канструктыўная зваротная сувязь засяроджана на асабістых поспехах і дасягненнях вучня, а не на параўнанні яго з іншымі вучнямі ў розных рэйтынгах.Заахвочванне вучня праз каментары матывуе яго да навучання, якое робіцца больш самастойным і адказным.

	7. Скіроўвае ўвагу на крытэрыі поспеху (на што я буду звяртаць увагу?) ужо на этапе планавання.
	Зваротная сувязь даецца менавіта па вызначаным крытэрыям поспеху (НАШТОБУЗУ). Крытэрыі поспеху павінны быць зразумелымі для вучняў, каб яны таксама маглі выкарыстоўваць іх для ўзаема- і самаацэнкі

	8. Дае навучэнцам канструктыўныя парады, як яны маглі б палепшыць свае вынікі і развівацца далей.
	Настаўнік паказвае моцныя бакі вучня і дае парады, як іх развіваць; выразна і канструктыўна паведамляе пра слабыя бакі і пра тое, як з імі змагацца, а таксама дае вучням магчымасць удасканальваць сваю працу.

	9. Уплывае на самаацэнку.
	Зваротная сувязь, атрыманая ад настаўніка і аднакласнікаў, развівае вучнёўскую здольнасць да самаацэнкі, што развівае ўменні самастойнага кіравання вучнем свайго навучання.

	10. Суадносіцца з усімі катэгорыямі дасягненняў.
	Зваротная сувязь магчымая ва ўсіх абласцях, дзе ёсць навучанне (у розных формах і на розных этапах навучальнага працэсу).


 


